CELEX: 52019PC0269
Language: da
Date: 2019-06-11
Title: Forslag til RÅDETS AFGØRELSE om den holdning, der skal indtages på Den Europæiske Unions vegne i Det Blandede EØS-Udvalg vedrørende en ændring af bilag II (Tekniske forskrifter, standarder, prøvning og certificering) til EØS-aftalen

EUROPA-KOMMISSIONEN
            Bruxelles, den 11.6.2019
            COM(2019) 269 final
            2019/0130(NLE)
            Forslag til
            RÅDETS AFGØRELSE
            om den holdning, der skal indtages på Den Europæiske Unions vegnei Det Blandede EØS-Udvalg vedrørende en ændring af bilag II (Tekniske forskrifter, standarder, prøvning og certificering) til EØS-aftalen
            (EØS-relevant tekst)
            
               
         
         
            
               BEGRUNDELSE
            
            
               1.BAGGRUND FOR FORSLAGET
            
            
               •Forslagets begrundelse og formål
            
            
               
                  Udkastet til Det Blandede EØS-Udvalgs afgørelse (der er knyttet som bilag til forslaget til Rådets afgørelse) har til formål at ændre bilag II (Tekniske forskrifter, standarder, prøvning og certificering) til EØS-aftalen med henblik på at indarbejde Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF.
               
            
            
               •Sammenhæng med de gældende regler på samme område
            
            
               
                  Vedlagte udkast til Det Blandede EØS-Udvalgs afgørelse udvider den allerede eksisterende EU-politik til EØS-EFTA-staterne (Norge, Island og Liechtenstein). 
               
               
                  •
                        Sammenhæng med Unionens politik på andre områder
               
               
                  Udvidelsen af den gældende EU-ret til at omfatte EØS-EFTA-staterne ved indarbejdelse heraf i EØS-aftalen gennemføres i overensstemmelse med målene og principperne i aftalen, der har til formål at oprette et dynamisk og ensartet Europæisk Økonomisk Samarbejdsområde, som skal bygge på fælles regler og lige konkurrencevilkår.
               
            
            
               2.RETSGRUNDLAG, NÆRHEDSPRINCIPPET OG PROPORTIONALITETSPRINCIPPET
            
            
               •Retsgrundlag
            
            
               Den lovgivning, der skal indarbejdes i EØS-aftalen, er baseret på artikel 114 i traktaten om Den Europæiske Unions funktionsmåde sammenholdt med artikel 218, stk. 9.
            
            
               I henhold til artikel 1, stk. 3, i Rådets forordning (EF) nr. 2894/94
                  1
                om visse gennemførelsesbestemmelser til EØS-aftalen fastlægger Rådet på forslag af Kommissionen den holdning, som skal indtages på Unionens vegne til de afgørelser, som omhandles i nævnte stk. 3. 
            
            
               •Nærhedsprincippet (for områder, der ikke er omfattet af enekompetence) 
            
            
               Forslaget er i overensstemmelse med nærhedsprincippet af følgende grund: 
            
            
               Målet for dette forslag, nemlig at sikre ensartethed på det indre marked, kan ikke i tilstrækkelig grad opfyldes af medlemsstaterne, men kan bedre nås på EU-plan. 
            
            
               
                  Indarbejdelsen af gældende EU-ret i EØS-aftalen foretages i overensstemmelse med Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde, hvilket bekræfter den valgte tilgang.
               
            
            
               •Proportionalitetsprincippet
            
            
               
                  I overensstemmelse med proportionalitetsprincippet går dette forslag ikke videre, end hvad der er nødvendigt for at nå målet.
               
            
            
               •Valg af retsakt
            
         
         
            
               
                  I henhold til artikel 98 i EØS-aftalen er reguleringsmidlet Det Blandede EØS-Udvalgs afgørelse. Det Blandede EØS-Udvalg sikrer en effektiv gennemførelse og anvendelse af EØS-aftalen. Det træffer med henblik herpå afgørelser i de i EØS-aftalen fastsatte tilfælde.
               
            
            
               3.RESULTATER AF EFTERFØLGENDE EVALUERINGER, HØRINGER AF INTERESSEREDE PARTER OG KONSEKVENSANALYSER
            
            
               •Efterfølgende evalueringer/kvalitetskontrol af gældende lovgivning
            
            
               
                  Ikke relevant.
               
            
            
               4.VIRKNINGER FOR BUDGETTET
            
            
               
                  Indarbejdelsen af direktiv 2014/40/EU i EØS-aftalen forventes ikke at få virkninger for budgettet.
               
            
            
               5.ANDRE FORHOLD
            
            
               De vigtigste tilpasninger, som EFTA har anmodet om: 
            
            
               Tilpasning a): Det er vigtigt at sikre, at Kommissionen har adgang til data og oplysninger, jf. artikel 5, stk. 7. Der vil om nødvendigt blive foretaget mere præcise tilpasninger i Det Blandede Udvalgs afgørelser vedrørende gennemførelsesbestemmelserne til direktiv 2014/40/EU.
            
            
               Tilpasning b): På grund af forfatningsmæssige begrænsninger i EØS-EFTA-staterne kan Kommissionen ikke opkræve gebyrer direkte. Den foreslåede løsning er i overensstemmelse med EØS-aftalens struktur med to søjler.
            
            
               Tilpasning c): Norge har siden 1994 haft en undtagelse fra forbuddet mod tobak, der indtages oralt. I betragtning af, at tobak, der indtages oralt, er et etableret produkt på det norske marked, der anvendes af 14 % af befolkningen (Norges Statistik, 2017), er denne undtagelse fortsat berettiget. For at tage højde for de særlige nationale forhold i Norge, der understøttes af statistikker over de sundhedsrisici, der er forbundet med brugen af tobak, der indtages oralt, og dens forbrugsmønstre (forklaret nedenfor), ønsker Norge at tilføje en alternativ sundhedsadvarsel for tobak, der indtages oralt.
            
            
               Forbruget af tobak, der indtages oralt, er steget voldsomt i Norge i de seneste 10-15 år, især blandt unge. For lidt over ti år siden var der kun få unge mænd og næsten ingen kvinder, som brugte denne tobaksform. Nu bruges den af 33 % af drengene og 18 % af pigerne i aldersgruppen 16-24 år i Norge, og der er ingen tegn på, at denne udvikling vil stoppe. I Sverige, som er det andet land, hvor salg af tobak, der indtages oralt, er tilladt, ser man ikke den samme stigning blandt unge kvinder, så der er tale om et forhold, der er specifikt for Norge.
            
            
               I Norge anslås det desuden, at 20 % af alle kvindelige brugere fortsat bruger tobak, der indtages oralt, under graviditeten. Der foreligger overbevisende dokumentation for, at tobak, der indtages oralt under graviditeten, kan føre til nedsat fødselsvægt, øget risiko for for tidlig fødsel og dødfødsel. Der er også tegn på, at det kan bidrage til præeklampsi og øge risikoen for åndedrætsstop blandt nyfødte samt forekomster af læbe-ganespalte. Med det hastigt voksende forbrug blandt unge kvinder vil risikoen for, at flere gravide kvinder bruger snus, sandsynligvis stige i de kommende år. Konsekvenserne kan være en øget negativ påvirkning af graviditeten og forekomst af udviklingsforstyrrelser hos fostre og spædbørn.
            
            
               I betragtning af de særlige nationale forhold i landet bør Norge have mulighed for at tillade den alternative sundhedsadvarsel for tobak, der indtages oralt, og som markedsføres i Norge.
            
            
               Tilpasning d): I Norge er salg af tobak, der indtages oralt, tilladt, fordi der er tale om en traditionel tobaksvare. Denne undtagelse bør fortsat gælde.
            
            
               2019/0130 (NLE)
            
            
               Forslag til
            
            
               RÅDETS AFGØRELSE
            
            
               om den holdning, der skal indtages på Den Europæiske Unions vegne
                  i Det Blandede EØS-Udvalg vedrørende en ændring af bilag II (Tekniske forskrifter, standarder, prøvning og certificering) til EØS-aftalen
               
            
               (EØS-relevant tekst)
            
         
         
            
               RÅDET FOR DEN EUROPÆISKE UNION HAR —
            
            
               under henvisning til traktaten om Den Europæiske Unions funktionsmåde, særlig artikel 114 sammenholdt med artikel 218, stk. 9,
            
            
               under henvisning til Rådets forordning (EF) nr. 2894/94 af 28. november 1994 om visse gennemførelsesbestemmelser til aftalen om Det Europæiske Økonomiske Samarbejdsområde
                  2
               , særlig artikel 1, stk. 3,
            
            
               under henvisning til forslag fra Europa-Kommissionen, og
            
            
               ud fra følgende betragtninger:
            
            
               (1)Aftalen om Det Europæiske Økonomiske Samarbejdsområde
                  3
                ("EØS-aftalen") trådte i kraft den 1. januar 1994.
            
            
               (2)I henhold til EØS-aftalens artikel 98 kan Det Blandede EØS-Udvalg træffe afgørelse om at ændre bl.a. bilag II (Tekniske forskrifter, standarder, prøvning og certificering) til EØS-aftalen.
            
            
               (3)Europa-Parlamentets og Rådets direktiv 2014/40/EU
                  4
                skal indarbejdes i EØS-aftalen.
            
            
               (4)Bilag II (Tekniske forskrifter, standarder, prøvning og certificering) til EØS-aftalen bør derfor ændres. 
            
            
               (5)Den holdning, der skal indtages på Unionens vegne i Det Blandede EØS-Udvalg, bør derfor baseres på det udkast til afgørelse, der er knyttet til nærværende afgørelse —
            
            
               VEDTAGET DENNE AFGØRELSE: 
            
            
               Artikel 1
            
            
               Den holdning, der skal indtages på Unionens vegne i Det Blandede EØS-Udvalg til den foreslåede ændring af bilag II (Tekniske forskrifter, standarder, prøvning og certificering) til EØS-aftalen, baseres på det udkast til Det Blandede EØS-Udvalgs afgørelse, der er knyttet til nærværende afgørelse.
            
            
               Artikel 2
            
            
               Denne afgørelse træder i kraft på datoen for vedtagelsen.
            
            
               Udfærdiget i Bruxelles, den […].
            
            
               
                     På Rådets vegne
               
               
                     Formand
               
            
         
         
            
                  
                     (1)
                  
                        EFT L 305 af 30.11.1994, s. 6.
               
               
                  
                     (2)
                  
                        EFT L 305 af 30.11.1994, s. 6.
               
               
                  
                     (3)
                  
                        EFT L 1 af 3.1.1994, s. 3. 
               
               
                  
                     (4)
                  
                        Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF, som berigtiget ved EUT L 150 af 17.6.2015, s. 24.
               
            
      
    ---documentbreak--- 
      
         
               EUROPA-KOMMISSIONEN
            Bruxelles, den 11.6.2019
            COM(2019) 269 final
            BILAG
            til
            forslag til Rådets afgørelse
            om den holdning, der skal indtages på Den Europæiske Unions vegne i Det Blandede EØS-Udvalg vedrørende en ændring af bilag II (Tekniske forskrifter, standarder, prøvning og certificering) til EØS-aftalen
            
               
         
         
            
               BILAG 
            
            
               DET BLANDEDE EØS-UDVALGS AFGØRELSE
            
            
               Nr. […]
            
            
               af […]
            
            
               om ændring af bilag II (Tekniske forskrifter, standarder, prøvning og certificering) til EØS-aftalen
            
            
               DET BLANDEDE EØS-UDVALG HAR —
            
            
               under henvisning til aftalen om Det Europæiske Økonomiske Samarbejdsområde ("EØS-aftalen"), særlig artikel 98, og
            
            
               ud fra følgende betragtninger:
            
            
               (1)Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF
                  1
               , som berigtiget ved EUT L 150 af 17.6.2015, s. 24, skal indarbejdes i EØS-aftalen.
            
            
               (2)Kommissionens delegerede direktiv 2014/109/EU af 10. oktober 2014 om ændring af bilag II til Europa-Parlamentets og Rådets direktiv 2014/40/EU ved at oprette en samling af billedadvarsler, som skal anvendes på tobaksvarer
                  2
               , skal indarbejdes i EØS-aftalen.
            
            
               (3)Ved direktiv 2014/40/EU ophæves Europa-Parlamentets og Rådets direktiv 2001/37/EF
                  3
               , som er indarbejdet i EØS-aftalen, og som derfor skal udgå af EØS-aftalen.
            
            
               (4)Norge bør opretholde sin tilpasning til direktiv 2001/37/EF for så vidt angår produktet "tobak, som indtages oralt", der er defineret i artikel 2, stk. 8, i direktiv 2014/40/EU.
            
            
               (5)I betragtning af tilpasningen med hensyn til det produkt, der er defineret i artikel 2, stk. 8, i direktiv 2014/40/EU, og på grundlag af specifikke nationale forhold, der understøttes af statistikker over de sundhedsrisici, der er forbundet med brugen af tobak, der indtages oralt, og dens forbrugsmønstre, bør Norge have mulighed for at tillade den alternative supplerende sundhedsadvarsel for tobak, der indtages oralt, som anført i artikel 1, litra c), i denne afgørelse.
            
            
               (6)Bilag II til EØS-aftalen bør derfor ændres —
            
            
               VEDTAGET DENNE AFGØRELSE:
            
            
               Artikel 1
            
            
               Teksten i punkt 3 (Europa-Parlamentets og Rådets direktiv 2001/37/EF) i kapitel XXV i bilag II til EØS-aftalen affattes således:
            
            
               "32014 L 0040: Europa-Parlamentets og Rådets direktiv 2014/40/EU af 3. april 2014 om indbyrdes tilnærmelse af medlemsstaternes love og administrative bestemmelser om fremstilling, præsentation og salg af tobak og relaterede produkter og om ophævelse af direktiv 2001/37/EF (EUT L 127 af 29.4.2014, s. 1), som berigtiget ved EUT L 150 af 17.6.2015, s. 24, som ændret ved:
            
            
               -32014 L0109: Kommissionens delegerede direktiv 2014/109/EU af 10. oktober 2014 (EUT L 360 af 17.12.2014, s. 22).
            
         
         
            
               De overgangsordninger, der er anført i bilagene til tiltrædelsesakten af 25. april 2005 for Bulgarien (bilag VI, kapitel 7), anvendes.
            
            
               Direktivets bestemmelser gælder i forbindelse med denne aftale med følgende tilpasninger:
            
            
               a)Følgende afsnit tilføjes i artikel 5, stk. 7:
            
            
               "EFTA-staterne og EFTA-Tilsynsmyndigheden, alt efter omstændighederne, sikrer, at Kommissionen har adgang til alle de data og oplysninger, der skal meddeles."
            
            
               b)Følgende afsnit tilføjes i artikel 7, stk. 13:
            
            
               "Hvis der er tale om fabrikanter og importører i EFTA-staterne, opkræver EFTA-Tilsynsmyndigheden de gebyrer, som opkræves af Kommissionen."
            
            
               c)For så vidt angår Norge, indsættes følgende afsnit i artikel 12, stk. 1:
            
            
               "I betragtning af de specifikke nationale forhold, der understøttes af statistikker over de sundhedsrisici, der er forbundet med brugen af tobak, der indtages oralt, og dens forbrugsmønstre, kan tobak, der indtages oralt og markedsføres i Norge, være forsynet med følgende alternative sundhedsadvarsel:
            
            
               "Denne tobaksvare øger risikoen for fosterskader og dødfødsler"
            
            
               d)Forbuddet i artikel 17 gælder ikke for markedsføring i Norge af det i artikel 2, stk. 8, definerede produkt. Denne undtagelse gælder ikke for forbud mod salg af det i artikel 2, stk. 8, definerede produkt i former, der ligner fødevarer. Norge forbyder eksport af det i artikel 2, stk. 8, definerede produkt til alle kontraherende parter i denne aftale, med undtagelse af Sverige.
            
            
               e)I artikel 30 ændres "20. maj 2017", for så vidt angår EFTA-staterne, til "et år efter datoen for ikrafttrædelsen af Det Blandede EØS-Udvalgs afgørelse om indarbejdelse af Europa-Parlamentets og Rådets direktiv 2014/40/EU i EØS-aftalen".
            
            
               I artikel 30, litra a) og c), ændres "20. maj 2016", for så vidt angår EFTA-staterne, til "datoen for ikrafttrædelsen af Det Blandede EØS-Udvalgs afgørelse om indarbejdelse af Europa-Parlamentets og Rådets direktiv 2014/40/EU i EØS-aftalen".
            
            
               I artikel 30, litra b), ændres "20. november 2016", for så vidt angår EFTA-staterne, til "seks måneder efter datoen for ikrafttrædelsen af Det Blandede EØS-Udvalgs afgørelse om indarbejdelse af Europa-Parlamentets og Rådets direktiv 2014/40/EU i EØS-aftalen".
            
            
               Artikel 2
            
            
               Den islandske og den norske udgave af direktiv 2014/40/EU, som berigtiget ved EUT L 150 af 17.6.2015, s. 24, og delegeret direktiv 2014/109/EU, der offentliggøres i Den Europæiske Unions Tidendes EØS-tillæg, er begge autentiske.
            
            
               Artikel 3
            
            
               Denne afgørelse træder i kraft den […], forudsat at alle meddelelser er indgivet, jf. EØS-aftalens artikel 103, stk. 1*.
            
            
               
                  4Artikel 4
            
            
               Denne afgørelse offentliggøres i Den Europæiske Unions Tidendes EØS-afsnit og EØS-tillæg.
            
            
               Udfærdiget i Bruxelles, den […].
            
         
         
            
                  På Det Blandede EØS-Udvalgs vegne
            
            
                  […]
            
            
                  Formand
            
            
            
            
                  […]
            
            
                  Sekretærer for
            
            
                  Det Blandede EØS-Udvalg
            
            
                  
            
         
         
            
                  
                     (1)
                  
                        EUT L 127 af 29.4.2014, s. 1.
               
               
                  
                     (2)
                  
                        EUT L 360 af 17.12.2014, s. 22.
               
               
                  
                     (3)
                  
                        EFT L 194 af 18.7.2001, s. 26.
               
               
                  
                     (4)
                  *
                        Forfatningsmæssige krav angivet.